**2 γ ΦΥΛΛΟ ΕΡΓΑΣΙΑΣ**

**ΠΑΡΑΓΩΓΟΙ**

Α) **Επισκεφτείτε την ιστοσελίδα** <http://www.tsiraki.gr/tragoudiaa5.pdf>

 **(παρουσία του κίτρου σε παραδοσιακά τραγούδια αρραβώνων) καθώς και**

<https://www.youtube.com/watch?v=HAaioKZQTPc>

<https://www.youtube.com/watch?v=QwQlwnHYWgc>

<https://www.youtube.com/watch?v=u7nCzQBTkNE> **(δύο δημοτικά τραγούδια και ένα κυκλαδίτικο), που αναφέρονται στο κίτρο.**

Β) Διαβάστε τα παρακάτω ποιήματα του Κάλβου και του Ελύτη που αναφέρονται στο κίτρο

**Μοσχοβολάει το κλίμα σου,
ω φιλτάτη πατρίς μου,
και πλουτίζει το πέλαγος
από την μυρωδίαν
των χρυσών σου κίτρων.**(Α. Κάλβος: Λύρα: Ωδή πρώτη ,ιη’)

Και ο Ελύτης με δικούς του στίχους απάντησε:

Ανεμόεσσα κόρη ενήλικη θάλασσαπάρε το κίτρο που μου ‘δωκε ο Κάλβοςδικιά σου η χρυσή μυρωδία(O. Ελύτης: Ημερολόγιο ενός Aθέατου Απριλίου)
Ότι μια μέρα θα δαγκάσεις μες στο νέο λεμόνικαι θ’ αποδεσμεύσειςτεράστιες ποσότητες ήλιουαπό μέσα του.(Ο. Ελύτης: Μαρία Νεφέλη-Το αιώνιο στοίχημα)

Οι στίχοι προσδιορίζουν την αναγέννηση και τη θέση του ήλιου καταλαμβάνει συμβολικά το χρυσό κίτρο, που αποδεσμεύει από μέσα του τεράστιες ποσότητες ήλιου ως νέο λεμόνι.

Γ) Ξεφυλλίστε με περισσότερη προσοχή το βιβλίο «Το κίτρο», με κοτσάκια που γράφτηκαν από μικρούς μαθητές, στη Νάξο.

1. Σύμφωνα με το κυκλαδίτικο τραγούδι που θα ακούσετε <https://www.youtube.com/watch?v=u7nCzQBTkNE>

και οι στίχοι του είναι γραμμένοι παρακάτω, γράψτε ένα δικό σας τραγούδι με τίτλο «Δωδεκανησιακό-2019», αντικαθιστώντας τα κυκλαδίτικα νησιά με αυτά της Δωδεκανήσου και τους καρπούς και γενικά τα φυτά με εσπεριδοειδή. Ξαναθυμηθείτε τα Δωδεκάνησα στη σελ. 39 στο βιβλίο Γεωγραφίας. Καλή επιτυχία!

**Κυκλαδίτικο-1970**

Στίχοι: Νίκος Γκάτσος

Μουσική: Μ. Χατζηδάκης

Στη Μύκονο, στη Σέριφο, στη Σίκινο, στη Μήλο
πετάς κυπαρισσόμηλο κι εγώ πετάω μήλο.
Στην Αμοργό, στην Κίμωλο, στη Νιό, στη Σαντορίνη
μου στέλνεις κιτρολέμονο σου στέλνω μανταρίνι.

Παράγγειλα του κύρη σου που πίνει τον καφέ του
να σ έχει μαντζουράνα του, να σ έχει κατιφέ του.
Παράγγειλα της μάνας σου που πλένει στο σκαφίδι
να μη σου λέει πικρόλογα τι θα τη φάει το φίδι.

Να δώσει η Μεγαλόχαρη κι η Παναγιά η Κανάλα
να μεγαλώσεις γρήγορα σαν τα κορίτσια τ άλλα.
Και τ’ Αγιο Λιός ανήμερα στη Νάξο και στην Πάρο
να δώσει η Καλαμιώτισσα γυναίκα να σε πάρω.

Παράγγειλα του κύρη σου που ρίχνει παραγάδι
να ρθεί να κουβεντιάσουμε την Κυριακή το βράδυ.
Παράγγειλα της μάνας σου που μοιάζει με βαρέλι
να σε ποτίζει αφρόγαλο να σε ταΐζει μέλι.

Στη Μύκονο, στη Σέριφο, στη Σίκινο, στη Μήλο...

1. Γίνετε ποιητές! Γράψτε ναξιώτικα κοτσάκια για το κίτρο.
2. **Καιρός για δράση!!!**

Φτιάξτε σχηματοποιήματα με τα κοτσάκια που δημιουργήσατε στην προηγούμενη άσκηση.